projecte-aina/dolly3k_ca huggingface dataset:
Pregunta: Classifica la llista següent en noms de colors i paraules que no són de color: vermell, groc, frondós, banquers, fúcsia, magenta, ceruli, porpra, lavanda, blau, taronja, feltre.
Resposta: Noms de colors: vermell, fúcsia, magenta, ceruli, porpra, lavanda, blau, taronja.
Noms no relacionats amb el color: frondós, banquers, feltre.
Pregunta: 5 maneres d’augmentar la resistència.
Resposta: Combina sessions de força i càrdio.
Tria exercicis que utilitzin molta activitat muscular.
Estigues hidratat i augmenta la ingesta d’aigua.
Gestiona el temps de descans.
La nutrició és clau: inclou proteïnes saludables i greixos bons.
Pregunta: Què fa un geòleg?
Resposta: Un geòleg estudia les roques que hi ha a la Terra. Avalua la composició de les roques per determinar quant de temps fa que es van formar les capes a les formacions rocoses. Ens poden oferir una història clara i objectiva de com es va formar la Terra i com s’ha adaptat al llarg del temps.
Pregunta: Un home s’ha de casar de jove o esperar a ser més gran?
Resposta: El més important és que una persona es casi quan trobi la persona adequada. Però suposant que hagi trobat la persona adequada, hi ha determinats avantatges i desavantatges entre casar-se més jove o una edat més avançada. Els homes tenen l’avantatge de no haver de preocupar-se pel “rellotge biològic”: a diferència de les dones, la seva edat reproductiva es pot prolongar fins a una edat força avançada, mentre que les dones perden la capacitat de reproduir-se al voltant dels 40 anys. 

Un avantatge de tenir fills quan un és jove és que l’home tindrà més energia i destresa física per poder dur a terme activitats físiques amb els seus fills, com ara anar de càmping, anar amb bicicleta, fer senderisme, practicar esports, esquiar, etc. Ajupir-se per canviar bolquers no serà tan dolorós per a l’esquena ni els genolls. Si ets més jove, viatjar amb nens pot ser menys incòmode. 

Si ets gran, pots tenir més temps o flexibilitat de temps per passar amb els fills. Un home gran també pot disposar de més recursos econòmics per facilitar la criança dels fills. Per exemple, un home gran pot tenir una casa més gran, o més capacitat econòmica per permetre’s algú que tingui cura de les criatures a casa. 

D’altra banda, hi ha estudis que demostren que tenir un pare gran pot augmentar les probabilitats que un fill pateixi autisme o dèficit d’atenció. Anecdòticament, sembla que les persones que es casen joves tenen més probabilitats de divorciar-se. Però potser tenir dos matrimonis, un quan s’és jove i un altre quan s’és gran, no sigui dolent. Els homes tenen l’avantatge de poder engendrar dos grups de fills en diferents moments de la seva vida, i això ho fa possible. 

Però, en última instància, la decisió s’ha de basar en si has trobat o no la persona amb qui saps, sense cap dubte, que vols passar la resta de la vida. Si has trobat aquesta persona, queda’t amb ella.
Pregunta: Quants éssers humans hi ha al planeta?
Resposta: L’any 2023 hi haurà aproximadament 8.000 milions d’éssers humans vius al planeta Terra. El nombre d’humans és una estimació basada en la velocitat de creixement de la població, els resultats del cens i els patrons de mortalitat.
Pregunta: Per què tenen forats els dònuts?
Resposta: Els dònuts tenen forats per facilitar-ne la seva cocció uniforme.
Pregunta: Fes-me una llista amb vinyetes d’algunes coses que podrien sortir malament si baixes en monopatí per un carrer costerut.
Resposta: - Podries ensopegar amb una pedra del carrer i sortir volant del monopatí.
- Podries guanyar massa velocitat i ser incapaç de frenar.
- Podries ser incapaç de frenar i saltar-te un senyal d’stop davant d’un cotxe de policia.
- Podries acabar atropellat per un cotxe.
- Podria ser que el monopatí sortís volant cap al trànsit i que un cotxe el trenqués.
Pregunta: Si una recta passa pels punts (4,2) i (8,6), on creua l’eix x? Explica’m la resposta.
Resposta: En primer lloc, cal calcular el pendent de la recta trobant el canvi a y respecta al canvi a x. En aquest cas, entre el primer punt i el segon punt, la coordenada augmenta en 6-2=4 i la coordenada x augmenta en 8-4=4, per la qual cosa el pendent és 4/4=1. Ens trobem davant d’una recta amb l’equació y=x+c per a algun valor de c, que podem trobar introduint un dels nostres punts, per exemple, 4=2+c, per tant c ha de ser 2. Estem davant d’una recta l’equació de la qual és y=x+c per a algun valor de c, que podem trobar introduint un dels nostres punts, per exemple, 4=2+c, per la qual cosa c ha de ser 2, i l’equació de la recta és y=x+2. Quan una recta creua l’eix x, la coordenada y és 0. Per tant, en aquest cas, la recta creua l’eix x en x=-2.
Pregunta: Quines eines fa servir la gent per comunicar-se el 2023?
Resposta: Hi ha moltes eines per comunicar-se l’any 2023. El correu electrònic, el telèfon, els missatges de text i els missatges directes en plataformes de xarxes socials són algunes de les més comunes; no obstant això, la gent continua escrivint-se cartes i enviant-se targetes postals de vegades, com s’ha fet des de fa generacions. Una altra forma de comunicació és la comunicació en persona, en què grups de persones es reuneixen i parlen sobre un tema determinat. Pot ser a la feina, en una reunió o, en el cas d’un grup d’amics, que la gent es reuneixi per sopar i posar-se al dia. Aquesta forma de comunicació no requereix més eines que la pròpia veu.
Pregunta: Classifica cada mètode de comunicació com a “verbal” o “escrit”: correu electrònic, trucada telefònica, xat d'Slack, reunió de Zoom, missatge, correu postal.
Resposta: Correu electrònic: escrit; trucada telefònica: verbal; xat d’Slack: escrit; reunió de Zoom: verbal; missatge: escrit; correu postal: escrit.
Pregunta: Qui soc jo?
Resposta: Ah, una pregunta existencial! Només tu pots respondre qui ets. Estudiar filosofia et pot orientar sobre el sentit de la vida i l’existència, però només tu pots determinar com la teva naturalesa, la manera com t’han educat i les decisions que has pres acabaran conformant la teva identitat.
Pregunta: Des de quan tenim instruments musicals?
Resposta: Això depèn del que es defineixi com a instrument musical. En civilitzacions molt antigues, els humans probablement feien servir materials no duradors per crear ritme o música. Per exemple, pells d’animals, fusta i altres materials que es van degradar fa molt de temps i no han deixat rastre físic. Si es defineix el primer instrument musical com un dispositiu fabricat específicament per tal de crear una melodia musical, és probable que es tracti de la flauta. Però hi ha un debat sobre quan es va fabricar la primera flauta, que oscil·la entre fa 40.000 i 60.000 anys.
Pregunta: Classifica el següent com a llis o punxant: vidre trencat, espina, cuir, pell de nadó, cactus, mirall.
Resposta: Vidre trencat: punxegut.
Espina: punxegut.
Cuir: llis.
Pell de nadó: punxegut.
Cactus: punxegut.
Mirall: llis.
Pregunta: Classifica cadascuna de les formes següents segons siguin rodones o quadrades: roda, tovalló de paper, bloc de construcció, anell, moneda, pilota, quadrícula, pa de motlle, bombolla, dau, hula hoop, finestra, segell, terra, mots encreuats, pandereta, bagel, tecla del teclat, cub, lletra O.
Resposta: Els objectes que tenen forma circular (rodona) són: bagel, pilota, bombolla, moneda, terra, hula hoop, lletra O, anell, pandereta, roda.
Els objectes que tenen forma quadrada són: pa de motlle, blocs de construcció, mots encreuats, cub, dau, quadrícula, tecla del teclat, tovalló de paper, segell, finestra.
Pregunta: Com puc trobar un port de càrrega exterior per al meu portàtil?
Resposta: Hi ha moltes maneres de trobar un port de càrrega exterior per als portàtils. Per exemple, en pots trobar algun a cafeteries, encara que, normalment, estan reservats per als clients que fan alguna consumició. No és estrany pagar un cafè amb llet i carregar el portàtil alhora. També és habitual trobar ports de càrrega a llocs públics, com ara biblioteques, ajuntaments i parcs. El transport públic és una altra forma de carregar el portàtil, ja que molts trens tenen ports de càrrega integrats als seients.
Pregunta: Per què la gent menja crispetes al cinema?
Resposta: La gent menja crispetes al cinema perquè s’han convertit en un refrigeri popular que s’associa amb anar al cinema. Les crispetes són fàcils de menjar amb les mans i es poden compartir en grup, cosa que les converteix en un aliment còmode per gaudir mentre es veu una pel·lícula. A més, l’oloreta de les crispetes acabades de fer és temptador i contribueix a crear un ambient festiu al cinema. El blat de moro, a més, té una llarga vida útil i es pot emmagatzemar en grans quantitats, cosa que les converteix en una opció econòmica per als cinemes. En general, la tradició de menjar crispetes al cinema està molt arrelada a la cultura popular i molts cinèfils en gaudeixen arreu del món.
Pregunta: Què és una plusvàlua en finances?
Resposta: Obtenim una plusvàlua si venem o ens desfem d’un actiu a llarg termini (com un edifici) per un valor superior al que ens va costar.
Pregunta: Classifica cadascun dels elements següents amb la festivitat relacionada, ja sigui “Nadal”, “Pasqua” o “Halloween”. Conillet, ou, teranyines, cistella de caramels, xocolata, llums, Pare Noel.
Resposta: Conillet: Pasqua, ou: Pasqua, teranyines: Halloween, cistella de caramels: Halloween, xocolata: Pasqua, llums: Nadal, Pare Noel: Nadal.
Pregunta: Dona’m una llista del que puc fer amb els rotors de fre usats.
Resposta: Te’n pots desfer pel seu valor com a metall en brut. Els pots fer servir com a base pesada per a un pal, bústia o similar. També com a pesos d’entrenament. Finalment, també els pots utilitzar com a àncora.
Pregunta: Quins tipus de calçat hi ha?
Resposta: Els diferents tipus de calçat que pots trobar són vambes per córrer, sabatilles de senderisme, botes amb puntera d’acer, sandàlies, sabates de taló, sabatilles per caminar, sabates de vestir, sabatilles d’estar per casa, botes per a la construcció, etc. Tria el calçat que necessitis en funció de l’activitat que hagis de fer. Fer servir el calçat adequat per a cada feina determinada et mantindrà segur, menys propens a patir lesions, i farà més fàcil i agradable l’activitat que estiguis fent.
Pregunta: Dona’m 3 idees per a un impuls instantani de serotonina.
Resposta: Si vols un impuls instantani de serotonina, prova el següent: 
1. Fes uns minuts d’exercici, fins i tot una passejada curta pot ajudar-te a millorar l’estat d’ànim. 
2. Dona’t un caprici, com ara menjar al teu restaurant preferit, anar a la cafeteria que més t’agradi o comprar-te un gelat.
3. Pensa en un record feliç i rememora el que va passar aquell dia.
Pregunta: De què és fet l’univers?
Resposta: Els astrònoms no saben de què està fet el 95 % de l’univers. Els àtoms i la matèria física, que formen tot allò que veiem al nostre voltant, només representen un trist 5 %. En els últims 80 anys, ha quedat clar que la resta està formada per dues entitats fosques: la matèria i l’energia fosques. La primera, descoberta per primera vegada el 1933, actua com una cola invisible que uneix galàxies i cúmuls de galàxies. L’energia fosca, descoberta l’any 1998, és responsable de l’expansió accelerada de l’univers.
Pregunta: En quin to sonen el clàxon de la majoria dels cotxes?
Resposta: Fa.
Pregunta: Són dolents els olis de llavors?
Resposta: Els olis de llavors com són l’oli vegetal, de colza, de soja o de gira-sol tenen un alt contingut en àcids grassos omega 6. Les investigacions han demostrat que les dietes riques en àcids grassos omega 6 provoquen inflamació. A diferència dels olis de llavors, els greixos saturats procedeixen de productes animals, tot i que han estat criticats per diverses comunitats amb finalitats polítiques. A diferència dels olis de llavors, els greixos saturats no contenen una quantitat elevada d’àcid gras omega 6.
Pregunta: En automobilisme, què és el vèrtex i la traçada?
Resposta: En l'automobilisme o esports de motor, la traçada és la línia imaginària que segueix un pilot al llarg del recorregut d’una cursa aprofitant tot el traçat disponible, especialment en els revolts, amb l’objectiu d’aconseguir el temps més baix possible. El vèrtex de la traçada és el punt neutral d’un revolt en què s’acaba la fase en què el pilot orienta l’automòbil de competició cap a l’interior del revolt i comença a orientar-lo cap a l’exterior. El terme “arribar al vèrtex” s’empra quan se segueix la traçada ideal.
Pregunta: Per què els helicòpters no volen tan de pressa com els avions?
Resposta: Per volar, els avions necessiten sustentació. Als avions, la sustentació la genera l’aire que flueix sobre les ales. Com més ràpid vola l’avió, més sustentació genera. Als helicòpters, en canvi, la sustentació la generen les pales del rotor al girar. Si l’helicòpter està en moviment, les pales produiran més sustentació en el costat on es mouen en el sentit de la marxa (avançant), que en el costat on es mouen en sentit contrari (retrocedint). Això s’anomena dissimetria de sustentació. Com més ràpid voli l’helicòpter, més gran serà aquesta dissimetria. La velocitat màxima de l’helicòpter és igual a la velocitat a què la pala en retrocés començaria a aturar-se.
Pregunta: Un triangle té angles de 25 i 45 graus. Quin és l’últim angle del triangle?
Resposta: Els angles d’un triangle sumen 180 graus. L’últim angle és, per tant, 180 - 45 - 25 = 110 graus.
Pregunta: Què provoca la sensació d’ingravidesa quan puges a una muntanya russa?
Resposta: La sensació d’ingravidesa d’una muntanya russa la causa la força gravitatòria, també coneguda com força g. Els diferents elements de la muntanya russa provoquen diferents tipus de força g: hi ha la força g positiva, que impulsa la sang cap avall, cap als peus, i la força g negativa, que impulsa la sang cap amunt, cap al cap. La força g negativa actua de manera oposada a la gravetat i es produeix quan s’accelera cap avall més ràpidament que la caiguda lliure. L’acceleració et fa aixecar del seient i això provoca una sensació d’ingravidesa.
Pregunta: Quantes vacunes m’hauria de posar si em mossega un gos?
Resposta: No hi ha una xifra general aplicable a tothom, per la qual cosa s’ha de buscar immediatament assistència mèdica. I després, en funció de la gravetat de la mossegada, el metge et podrà recomanar les vacunes necessàries, així com el tractament adequat.
Pregunta: Dona’m una llista amb les possibles previsions meteorològiques.
Resposta:  - assolellat
- parcialment ennuvolat
- ennuvolat
- plujós
- tempestes elèctriques
- calamarsa
- tempesta de neu
- xàfecs de neu
- boira espessa
Pregunta: Classifica els ítems següents en menjar o beguda: peix, carn, amanida, poma, llimonada, cafè, te.
Resposta: Menjar: peix, carn, amanida, poma.
Begudes: llimonada, cafè, te.
Pregunta: Com posar-se en forma?
Resposta: Posar-se en forma és més un viatge que una fita. Comença amb una actitud positiva, un estil de vida saludable que inclogui bons hàbits alimentaris, un bon cicle de son i mantenir un bon nivell d’activitat. Si vols posar-te en forma, comença per fer petits canvis en el teu estil de vida, com ara caminar, córrer, fer esport, seguir una rutina d’exercicis o fer qualsevol activitat que et sembli divertida en el teu dia a dia. A banda d’això, menja sa i dorm bé per tal que tant el cos com la ment descansin i es recuperin. I el més important: recorda que no hi ha dreceres ni solucions ràpides per posar-se en forma. Així doncs, comença el viatge avui mateix i gaudeix-ne.
Pregunta: Quina és una de les teves aficions preferides?
Resposta: Soc un gran lector, sobretot d’audiollibres. Llegeixo o escolto més d’un llibre a la setmana i m’interessen molts gèneres diferents. Últimament, llegeixo molta ciència-ficció i fantasia, però també gaudeixo amb una bona biografia, història militar, sociologia o ficció en general, sempre que estiguin ben escrits.
Pregunta: Per què puja el preu del gas a l’hivern?
Resposta: En una economia de mercat, els preus depenen de l’oferta i de la demanda. En una economia de mercat, el preu del gas acostuma a augmentar a l’hivern a causa de l’increment de la demanda. La demanda augmenta perquè la gent fa servir gas per escalfar casa seva i el fred n’incrementa la demanda. Tot aquest augment de la demanda es tradueix en un augment dels preus del gas. Els preus del gas no tenen perquè augmentar sempre.
Pregunta: Em pots escriure un haiku per aixecar-me l’ànim?
Resposta: Llum entre foscor,
cants d’ocells a l’horitzó,
l’esperança neix.
Pregunta: L’ús del microones provoca càncer?
Resposta: No, és un mite que no té cap validació científica. Les microones són una forma de radiació electromagnètica que escalfa només les molècules d’aigua de l’interior dels aliments. Quan s’escalfa l’aigua, s’escalfen els aliments. Els forns microones es fan servir de forma segura des de fa més de 70 anys.
Pregunta: Classifica els colors següents segons siguin primaris o no primaris: vermell, blau, violeta, blanc, negre, verd, groc, taronja.
Resposta: Els colors primaris són el vermell, el blau i el verd. Els colors no primaris són el violeta, el blanc, el negre, el groc i el taronja.
Pregunta: Digue'm si els aliments següents serien segurs o no segurs per a una persona al·lèrgica als fruits secs: mantega de cacauet, ous, pomes, sandvitx de mantega de cacauet i melmelada, pastanagues, pad thai.
Resposta: Mantega de cacauet: no segur, ous: segurs, pomes: segures, sandvitx de mantega de cacauet i melmelada: no segur, pastanagues: segures, pad thai: no segur.
Pregunta: Quan jugues al golf, classifica cadascun dels objectes següents segons si són “útils” o “inútils”: Ferros, bastó de putter, manuella, tees, esquís, telèmetre, texans, caiac.
Resposta: Bastó de putter: útil 
Manuella: inútil 
Tees: útils 
Esquís: inútils 
Telèmetre: útil
Texans: inútils 
Caiac: inútil
Pregunta: Quin raïm té més bon gust, el vermell o el verd?
Resposta: El gust. La polèmica més habitual al supermercat acostuma a ser pel gust. La predilecció d’un tipus de raïm respecte l’altre ve determinada per la preferència personal. El raïm vermell es considera més dolç, mentre que el verd és més àcid.
Pregunta: Sobre què camina un funàmbul?
Resposta: Sobre una corda fluixa.
Pregunta: Fes una llista de vinyetes dels cinc aliments que podria trobar a la secció de lactis d’un supermercat.
Resposta: A la secció de productes lactis d’un supermercat trobaràs els productes següents: 
- llet
- formatge
- iogurt
- nata
- ous
Pregunta: Quines paraules són homònimes (s’escriuen igual, però tenen significats diferents)?: nou, fem, llibreta, llapis.
Resposta: Sí, sí, no, no.
Pregunta: Quins mètodes hi ha per obrir una magrana?
Resposta: 1 - Tallar-la en vertical: fes rodar la magrana sobre la superfície de la taula de tallar per desprendre’n les llavors; col·loca-la al centre; talla la part superior (flor) i retira-la; talla-la per la meitat verticalment al llarg de les crestes; talla cadascuna de les crestes per crear 5 rodanxes i després trenca-les per retirar-ne els grans.
2 - Submergir-la en aigua per extreure’n els grans: omple un bol gran amb aigua freda; fes un tall poc profund al lateral i, amb els polzes, parteix-la en 2 meitats; a continuació, col·loca-la a l’aigua i utilitza els dits per treure les llavors i, finalment, cola els grans en un bol.
3 - Treure els grans amb una cullera de fusta: fes un tall horitzontal poc profund al centre i parteix-la en 2 meitats; col·loca cada meitat amb les llavors cap avall sobre un bol i colpeja la pell amb una cullera de fusta per fer caure els grans.
Pregunta: Quines són les proteïnes més comunes per farcir els tacos?
Resposta: Els tacos es poden farcir amb molts tipus de proteïnes, com ara pollastre, carn picada, carnitas (porc esmicolat), carn rostida (filet), peix, gambes, tofu, mongetes negres, mongetes refregides o llenties.
Pregunta: Com puc passar més temps amb el meu gos?
Resposta: Pots jugar a buscar-lo.
Ves d’excursió amb ell.
Ensinistra’l.
Amaga-li les llaminadures i utilitza una estora sensorial perquè mantingui actiu tant el cervell com l’olfacte.
Pots fer llargues passejades sense presses.
Ves a passejar.
Tot això us farà passar més temps junts i millorarà el vincle afectiu.
Pregunta: Per què es produeix l’erosió dental?
Resposta: L’erosió dental la causen factors dietètics, factors físics i malalties d’indigestió i reflux. Els àcids alimentaris inclouen les begudes carbonatades, les fruites i els sucs àcids i els dolços. Les dents no s’han de raspallar immediatament després de dinar, esperar 30 minuts després de dinar abans de raspallar-les.
Pregunta: Quin és un tipus de peix? Sonso o ronso.
Resposta: Sonso.
Pregunta: Com puc curar la meva ment?
Resposta: Respira més a poc a poc.
Pregunta: Què és la Constitució?
Resposta: La constitució és el conjunt de principis fonamentals o precedents establerts que constitueixen la base jurídica d’un sistema de govern, organització o altre tipus d’entitat i que, en general, determinen com s’ha de governar aquesta entitat.
Pregunta: Pots escriure un article anunciant un esdeveniment social per a finals d’any?
Resposta: A punt per estrenar aquesta increïble primavera?
Vine a celebrar-la amb nosaltres. Convida els amics, familiars i qui vulguis per gaudir d’activitats molt divertides i delícies dels millors restauradors de la ciutat. 

 A més d’aquest gran esdeveniment, no et perdis la resta de la programació que ens espera cap a finals d’any.
Pregunta: Per què el lacrosse es considera el joc més ràpid sobre dos peus?
Resposta: En els partits de lacrosse masculí i femení, la pilota es desplaça molt ràpidament per un camp gran, tant per les passades entre jugadors com per les carreres d’aquests jugadors des dels extrems defensiu i ofensiu del camp.
Pregunta: Quina és la diferència entre rapidesa i velocitat?
Resposta: Velocitat i rapidesa són termes diferents. La velocitat és una mesura de la distància en el temps. La velocitat és una mesura de la distància en el temps en una direcció, és escalar i només pot ser positiva. La velocitat és un vector i pot ser positiva o negativa. Per exemple, un objecte que es mou a una velocitat de 50 km/h només ens indica com es mou de ràpid, però no la direcció. Un objecte amb una velocitat de +50 km/h ens indica la velocitat i que es mou endavant. Per contra, un objecte amb una velocitat de -50 km/h ens indica la seva velocitat i que es mou cap enrere.
Pregunta: Les 5 formes més inusuals de fer servir un tornavís.
Resposta: per tallar coco
Per obrir llaunes
com a dard
com a bloquejador
com a cisell
Pregunta: Quina és l’afinació estàndard d’una guitarra de 6 cordes?
Resposta: Del to més agut al més greu, l’afinació de les 6 cordes és mi si sol re la mi.
Pregunta: Quant cal esperar per preparar el cafè després de moldre els grans?
Resposta: Per obtenir els millors resultats, independentment del mètode de preparació, hauries de preparar el cafè en els vint minuts següents a moldre els grans de cafè.
Pregunta: Quines són bones activitats per fer un dia plujós?
Resposta: Veure una pel·lícula, fer alguna cosa al forn, teixir, dibuixar, pintar, ordenar l’armari, posar ordre als armaris de la cuina, endreçar la casa, pintar un quadre, netejar els ventiladors de sostre i els sòcols.
Pregunta: En comparació amb un ésser humà, classifica els animals següents segons si són ràpids o lents: peresós, guepard, àguila, tortuga, hipopòtam, llimac, cavall.
Resposta: Un peresós, una tortuga i un llimac són més lents que un humà que esprinta. Si es desplacen a tota velocitat, un guepard, una àguila, un hipopòtam i un cavall són més ràpids que no pas un humà.